
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 476 


18 Απριλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ελεγκτικής ομάδας για τη διενέργεια ελέγ¬ 


χου στο Π.Ε.Π. Δυτικής Μακεδονίας στο πλαίσιο 

του ΕΓΤΠΕ - Τμ. Προσανατολισμού. 1 

Σύσταση ελεγκτικής ομάδας για τη διενέργεια ελέγ¬ 
χου στο Ε.Π. "Αλιεία", στο πλαίσιο του ΕΤΠΑ - Β' 
Κ.Π.Σ. στο Ν. Άρτας. 2 


Τροποποίηση της Κοινής Υπουργικής Απόφασης 2/ 
6693/0022/5.2.2002 για την υπερωριακή απασχό¬ 
ληση μονίμων υπαλλήλων Ε.Ο.Τ. Α' εξαμήνου 2002 3 
Καθιέρωση υπερωριακής και νυκτερινής και Κυριακών 
και εξαιρέσιμων ημερών με αμοιβή εργασίας, των 
υπαλλήλων και των οδηγών του Γραφείου Γενικού 
Γ ραμματέα Πολιτικής Προστασίαςτου Υπουργείου 
Εσωτερικών, Δημόσιας Διοίκησης και Αποκέντρω¬ 
σης . 4 

Καθιέρωση απογευματινής και νυκτερινής, με αμοιβή, 
εργασίας κατά τις εργάσιμες ημέρες καθώς και ερ¬ 
γασίας Κυριακών και εξαιρέσιμων ημερών, για 
υπαλλήλους της Διεύθυνσης Ελέγχου Συντήρησης 
Έργων (Δ.Ε.Σ.Ε.) της Περιφέρειας Αττικής, έτους 

2002. 5 

Συμπλήρωση της 2/67284/0022/14.12.2001 Κοινής 
Υπουργικής Απόφασης ΦΕΚ 1756/31.12.2001 τ.Β' 
"Αποζημίωση ομάδας εργασίας για τον προσδιορι¬ 
σμό των όρων και των προϋποθέσεων σχετικά με τη 
χορήγηση άδειας ίδρυσης και λειτουργίας ιδιωτι¬ 


κών Τ.Ε.Ε. 6 

Έγκριση ωρών υπερωριακής απασχόλησης υπαλλή¬ 
λων του Ινστιτούτου Ερεύνης Νοσημάτων Θώρα- 
κος Υγιεινής και Ασφάλειας της Εργασίας για το Α' 
εξάμηνο 2002. 7 


Καθιέρωση υπερωριακής εργασίας, απογευματινών 
ωρών και μέχρι την 22α ώρα εξακοσίων ογδόντα 
τριών (683) υπαλλήλων των Καταστημάτων Κράτη¬ 
σης της Δ.Φ. Λάρισας, της Κ.Φ. Πάτρας, του ΑΣΚΑ 

Κασσαβέτειας και της Δ.Φ. Τρίπολης. 8 

Έγκριση υπερωριακής ημερήσιας, νυκτερινής, Κυρια¬ 
κών και Εξαιρέσιμων ημερών εργασίας προς συ¬ 
μπλήρωση του κανονικού ωραρίου, μονίμων υπαλ¬ 
λήλων της Ελληνικής Ολυμπιακής Επιτροπής 
(Ε.Ο.Ε.). 9 


Έγκριση νομίμων ορίων υπερωριακής απασχόλησης 
καθώς και Κυριακών και εξαιρέσιμων ημερών του 
προσωπικού με σχέση εργασίας ιδιωτικού δικαίου 
αορίστου χρόνου του Αρχηγείου της ΕΛ.ΑΣ. για το 

Α' εξάμηνο έτους 2002. 10 

Τροποποίηση της 2/66370/0022/29.1.2002 Κοινής 
Υπουργικής Απόφασης που αφορά την Υπερωρια- 
κή εργασία μόνιμου προσωπικού Λιμενικού Ταμεί¬ 
ου Ν. ΧΑΝΙΩΝ για το Α'εξαμήνο 2002. 11 

Υπερωριακή εργασία μόνιμου προσωπικού του Λιμενι¬ 
κού Ταμείου ΡΕΘΥΜΝΟΥ Α' εξαμήνου 2002. 12 


ΑΠΟΦΑΣΕΙ Σ 

Αριθ. 437/0051 (1) 

Σύσταση ελεγκτικής ομάδας για τη διενέργεια ελέγχου 
στο Π.Ε.Π. Δυτικής Μακεδονίας στο πλαίσιο του ΕΓ¬ 
ΤΠΕ - Τμ. Προσανατολισμού. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρ. 17του Ν. 2860/2000 "Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις". 

2. Την αριθμ. 2/2422/0004/25.4.2001 κοινή απόφαση 
των Υπουργών Εθνικής Οικονομίας και Οικονομικών "Κα¬ 
τάργηση του Ειδικού Συντονιστικού Οργάνου του άρθρ. 6 
του Ν. 2187/1994 (ΦΕΚ 529 τ. Β') και μεταφορά των αρμο¬ 
διοτήτων του στην Επιτροπή Δημοσιονομικού Ελέγχου 
του άρθρ. 17του Ν. 2860/2000", (ΦΕΚ251 τ. Α'). 

3. Την αριθμ. 1100383/1330/Α0006/31.10.2001 απόφα¬ 
ση καθορισμός αρμοδιοτήτων του Υφυπουργού Οικονο¬ 
μικών (ΦΕΚ 1485τ. Β'). 

4. Την απόφαση Ε (96) 482/24.4.1996 που αφορά την 
έγκριση του Πολυταμειακού Επιχειρησιακού Προγράμ¬ 
ματος τεχνικής Βοήθειας και την αριθμ. 8287/7.3.1997 
απόφαση του Υφυπουργού Εθνικής Οικονομίας. 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη για την αμοιβή των ελεγκτών, η 
οποία βαρύνει τον ΚΑΕ 0515 του φορέα 140 του Υπουρ¬ 
γείου Οικονομικών, ενώ οι δαπάνες μετακίνησης, διαμο¬ 
νής και ημερήσιας αποζημίωσης θα βαρύνουν την από 
12.6.1996 σύμβαση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την αριθμ. 2/30195/0022/18.5.2001 απόφαση του 
Υπουργού Οικονομικών "Καθορισμός αποζημίωσης των 
μελών των ελεγκτικών ομάδων του άρθρου 17 (παρ. 6) 
του Ν. 2860/2000". 

7. Το πρόγραμμα ελέγχων 2002 της Επιτροπής Δημο¬ 
σιονομικού Ελέγχου, αποφασίζουμε: 

Συνιστούμε Ελεγκτική Ομάδα για τη διενέργεια ουσια¬ 
στικού ελέγχου στο Π.Ε.Π. Δυτικής Μακεδονίας, στα 
πλαίσια του ΕΓΤΠΕ, Τμ. Προσανατολισμού. 

Μέλη της Ελεγκτικής ομάδας ορίζονται οι εξής: 

- Τσίντζος Σωκράτης, Προϊστάμενος της Υ.Δ.Ε. Ν. Τρι¬ 
κάλων. 

- ΜπαϊμάκηςΔημήτριος, υπάλληλος, της Υ.Δ.Ε. Ν. Καρ¬ 
δίτσας. 

-ΜουρδουκούταΔήμητρα, υπάλληλος της Υ.Δ.Ε. Ν. Κα¬ 
στοριάς. 

Συντονιστής της ομάδας ελέγχου ορίζεται ο Τσίντζος 
Σωκράτης 

Ο έλεγχος θα διενεργηθεί στην Γραμματεία της Περι¬ 
φέρειας Δυτικής Μακεδονίας, στη Διεύθυνση Γεωργικής 
Ανάπτυξης Ν. Καστοριάς και τελικούς δικαιούχους που 
έχουν υλοποιήσει έργα στα πλαίσια των μέτρων: 

1. Μετεγκατάσταση κτηνοτροφικών μονάδων Ν. Καστο¬ 
ριάς 

2. Αγροτοτουρισμός Ν. Καστοριάς. 

Ο έλεγχος θα διενεργηθεί κατά το χρονικό διάστημα 
από 14.4.2002 έως 19.4.2002 και η συνολική δαπάνη για 
καταβολή αποζημίωσης στους ελεγκτές θα ανέλθει στο 
ποσό των 924,42 €. 

Έργο της Ελεγκτικής Ομάδας ειδικότερα είναι: 

• Ο έλεγχος των συστημάτων διαχείρισης και ελέγχου. 

• Η διαπίστωση της πορείας υλοποίησης των έργων, 
σύμφωνα με τις εθνικές και κοινοτικές διατάξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου των έργων. 

Μετά το πέρας του ελέγχου θα συνταχθεί έκθεση με τα 
αποτελέσματα ελέγχου που θα παραδοθεί στην Διεύθυν¬ 
ση Μελετών και Αξιολόγησης του Γενικού Λογιστηρίου 
του Κράτους, το αργότερο εντός ενός μηνός από την πε- 
ραίωση του ελέγχου, για εισήγηση στην Επιτροπή Δημο¬ 
σιονομικού Ελέγχου. 

Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση από την υπό στοιχείο 6 του προ¬ 
οιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 436/0051 (2) 

Σύσταση ελεγκτικής ομάδας για τη διενέργεια ελέγχου 
στο Ε.Π. "Αλιεία", στο πλαίσιο του ΕΤΠΑ - Β' Κ.Π.Σ. στο 
Ν. Άρτας. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρ. 17 του Ν. 2860/2000 "Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις". 


2. Την αριθμ. 2/2422/0004/25.4.2001 κοινή απόφαση 
των Υπουργών Εθνικής Οικονομίας και Οικονομικών "Κα¬ 
τάργηση του Ειδικού Συντονιστικού Οργάνου του άρθρ. 6 
του Ν. 2187/1994 (ΦΕΚ529τ. Β') και μεταφορά των αρμο¬ 
διοτήτων του στην Επιτροπή Δημοσιονομικού Ελέγχου 
του άρθρ. 17του Ν. 2860/2000", (ΦΕΚ251 τ.Α'). 

3. Την αριθμ. 1100383/1330/Α0006/31.10.2001 απόφα¬ 
ση καθορισμός αρμοδιοτήτων του Υφυπουργού Οικονο¬ 
μικών (ΦΕΚ 1485τ.Β'). 

4. Την απόφαση Ε (96) 482/24.4.1996 που αφορά την 
έγκριση του Πολυταμειακού Επιχειρησιακού Προγράμ¬ 
ματος τεχνικής Βοήθειας και την αριθμ. 8287/7.3.1997 
απόφαση του Υφυπουργού Εθνικής Οικονομίας. 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη για την αμοιβή των ελεγκτών, η 
οποία βαρύνει τον ΚΑΕ 0515 του φορέα 140 του Υπουρ¬ 
γείου Οικονομικών, ενώ οι δαπάνες μετακίνησης, διαμο¬ 
νής και ημερήσιας αποζημίωσης θα βαρύνουν την από 
12.6.1996 σύμβαση. 

6. Την αριθμ. 2/30195/0022/18.5.2001 απόφαση του 
Υπουργού Οικονομικών "Καθορισμός αποζημίωσης των 
μελών των ελεγκτικών ομάδων του άρθρου 17 (παρ. 6) 
του Ν. 2860/2000". 

7. Το πρόγραμμα ελέγχων 2002 της Επιτροπής Δημο¬ 
σιονομικού Ελέγχου, αποφασίζουμε: 

Συνιστούμε Ελεγκτική Ομάδα για τη διενέργεια ουσια¬ 
στικού ελέγχου στο Ε.Π. "Αλιείας", Τομέας 10 στο Ν. Άρ¬ 
τας. 

Μέλη της Ελεγκτικής ομάδας ορίζονται οι εξής: 

- Σφώρος Νικόλαος, Προϊστάμενος, της Υ.Δ.Ε. Ιωαννί- 
νων. 

- Βαρζώκας Δημήτριος, υπάλληλος, της Υ.Δ.Ε. Ιωαννί- 
νων. 

- Λιάπατας Λάμπρος, υπάλληλος, της Υ.Δ.Ε. Άρτας. 

- Πούλιου Ελένη, ιχθυολόγος της Διεύθυνσης Αλιευτι¬ 
κών Εφαρμογώντου Υπουργείου Γεωργίας. 

Συντονιστής της ομάδας ελέγχου ορίζεται ο Σφώρος 
Νικόλαος. 

Ο έλεγχος θα διενεργηθεί στην Διεύθυνση Εγγείων Βελ¬ 
τιώσεων - Ν. Άρτας αρμόδια για τα υπό έλεγχο έργα: 1) 
"Διαμόρφωση - κατασκευή σύγχρονων ιχθυοσυλληπτι- 
κών εγκαταστάσεων και προστασία αυτών 2) Εκσυγχρο¬ 
νισμός Πειραματικού Κυπρινοτροφείου - Χελοτροφείου 
Άρτας α' και β' φάση. 

Ο έλεγχος θα διενεργηθεί κατά το χρονικό διάστημα 
από 14.4.2002 έως 19.4.2002 και η συνολική δαπάνη για 
καταβολή αποζημίωσης στους ελεγκτές θα ανέλθει στο 
ποσό των 1056,48 €. 

Έργο της Ελεγκτικής Ομάδας ειδικότερα είναι: 

• Ο έλεγχος των συστημάτων διαχείρισης και ελέγχου. 

• Η διαπίστωση της πορείας υλοποίησης των έργων, 
σύμφωνα με τις εθνικές και κοινοτικές διατάξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου των έργων. 

Μετά το πέρας του ελέγχου θα συνταχθεί έκθεση με τα 
αποτελέσματα ελέγχου που θα παραδοθεί στην Διεύθυν¬ 
ση Μελετών και Αξιολόγησης του Γενικού Λογιστηρίου 
του Κράτους, το αργότερο εντός ενός μηνός από την πε- 
ραίωση του ελέγχου, για εισήγηση στην Επιτροπή Δημο¬ 
σιονομικού Ελέγχου. 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση από την υπό στοιχείο 6 του προ¬ 
οιμίου απόφαση. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 9 Απριλίου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 2/17567/0022 (3) 

Τροποποίηση της Κοινής Υπουργικής Απόφασης 2/6693/ 
0022/5.2.2002 για την υπερωριακή απασχόληση μονί¬ 
μων υπαλλήλων Ε.Ο.Τ. Α' εξαμήνου 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν. 2592/18.3.98 
"Αναπροσαρμογή συντάξεων πολιτικών συνταξιούχων 
του Δημοσίου, ρύθμιση συνταξιοδοτικών θεμάτων και άλ¬ 
λες διατάξεις" (ΦΕΚ57/Α/18.3.98). 

2. Την 2022941/2297/0022/7.4.98 απόφαση Υφυπουρ¬ 
γού Οικονομικών "Κοινοποίηση των διατάξεων του άρ¬ 
θρου 15 του Ν. 2592/1998 για υπερωριακή εργασία". 

3. Το Π.Δ. 27/1.2.96 "περί συγχώνευσης των Υπουργεί- 
ωνΤουρισμού, Βιομηχανίας, Ενέργειας-Τεχνολογίας και 
Εμπορίου, στο Υπουργείο Ανάπτυξης". (ΦΕΚ 19/Α/1.2.96). 

4. Το.Π.Δ. 377/96 "Διορισμός Υπουργών, Αναπληρωτή 
Υπουργού και Υφυπουργών "(ΦΕΚ 244/Α/25.9.96). 

5. Το Π.Δ. 142/12.6.2001 "Σύσταση Γενικής Γραμματεί¬ 
ας Τουρισμού στο Υπουργείο Ανάπτυξης" (ΦΕΚ 123/Α/ 
20 . 6 . 2001 ). 

6. Το Π.Δ. 365/28.11.97 "Διατήρηση εποπτείας Ν.Π.Δ.Δ. 
από το Υπουργείο Ανάπτυξης (ΦΕΚ241/Α/97). 

7. Τη με αριθ. πρωτ. 1108147/1239006/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών "Περί Ανάθεσης αρμοδιοτήτων στους Υφυπουρ¬ 
γούς Οικονομικών" (ΦΕΚ 922/Β/4.10.96). 

8. Τη με α.π. 2/80345/0004/8.11.99 Κοινή Απόφαση "Με¬ 
ταβίβαση εξουσίας υπογραφής του Υφυπουργού Οικο¬ 
νομικών στους Γεν. Γραμματείς, σύμφωνα με το άρθρο 7 
παρ.1 του Ν. 1943/91". 

9. Το με α.π. 526864/21.12.2001 έγγραφο του Προέ¬ 
δρου του ΕΟΤ. 

10. Το γεγονός ότι στον τακτικό προϋπολογισμό του 
ΕΟΤ έτους 2002 και τους κωδικούς αριθμούς 0261 και 
0263 υπάρχει πρόβλεψη ποσού ευρώ 440.205,42 και 
146.735,14 αντίστοιχα ενώ η εν λόγω δαπάνη ανέρχεται 
συνολικά για το α’ εξάμηνο του 2002 στο ποσό των ευρώ 
305.209,10. 

11. Τη με α.π. 2/6693/0022/5.2.2002 κ.υ.α. που αφορά 
στην "υπερωριακή απασχόληση μονίμων υπαλλήλων 
Ε.Ο.Τ. α’ εξαμήνου 2002". 

12. Το έγγραφο του Προέδρου του Ε.Ο.Τ. με α.π. 
501905/12.3.2002. 

13. Την ανάγκη εύρυθμης λειτουργίας των υπηρεσιών 
του Ε.Ο.Τ., αποφασίζουμε: 

Συμπληρώνουμε τη με α.π. 2/6693/0022/5.2.2002 κ.υ.α. 
και εγκρίνουμε από 1.3.2002 έως 30.6.2002 για διακόσι- 
ους ογδόντα πέντε (285) μονίμους υπαλλήλους του Ελ¬ 
ληνικού Οργανισμού Τουρισμού εξήντα οκτώ χιλιάδες τε¬ 
τρακόσιες ώρες (68.400) απογευματινής υπερωριακής 
απασχόλησης. 

Κατά τα λοιπά η κ.υ.α. με α.π. 2/6693/0022/5.2.2002 
ισχύει ως έχει. 


Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2002 
Οι Γ ενικοί Γ ραμματείς 

Δημ. Πολιτικής Υπουργείου Υπουργείου 

Οικονομίας και Οικονομικών Ανάπτυξης 

I. ΚΟΥΣΟΥΛΑΚΟΣ Γ. ΑΓΡΑΦΙΩΤΗΣ 

-♦- 

Αριθ. 2/16683/0022 (4) 

Καθιέρωση υπερωριακής και νυκτερινής και Κυριακών και 
εξαιρέσιμων ημερών με αμοιβή εργασίας, των υπαλ¬ 
λήλων και των οδηγών του Γ ραφείου Γ ενικού Γ ραμμα- 
τέα Πολιτικής Προστασίας του Υπουργείου Εσωτερι¬ 
κών, Δημόσιας Διοίκησης και Αποκέντρωσης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 18 του Ν. 2470/1997 "Ανα¬ 
μόρφωση μισθολογίου του προσωπικού της Δημόσιας Δι¬ 
οίκησης και άλλες συναφείς διατάξεις, όπως αντικατα- 
στάθηκε με το άρθρο 15 του Ν. 2592/1998. 

2. Τις 2030771/4262/0022/24.4.1997, 2090440/12741/ 
0022/23.12.1997,2022941 /2297/0022/ 7.4.1998 και 2050742/ 
5390/0022/28.7.1998 εγκυκλίους του Γενικού Λογιστηρί¬ 
ου του Κράτους. 

3. Την ανάγκη υπερωριακής νυκτερινής και Κυριακών 
και εξαιρέσιμων ημερών με αμοιβή εργασίας, των υπαλ¬ 
λήλων και των οδηγών Γενικού Γραμματέα Πολιτικής 
Προστασίας του Υπουργείου Εσωτερικών, Δημόσιας Δι¬ 
οίκησης & Αποκέντρωσης. 

4. Την ύπαρξη εγγεγραμμένης πίστωσης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης, στους ΚΑΕ 0511 και 0512, ποσού εβδομήντα εννέα 
χιλιάδων (79.000) Ευρώ, και στους ΚΑΕ 0521 και 0522, πο¬ 
σού σαράντα δύο χιλιάδων, εξακοσίων (42.600) Ευρώ, 
του Ειδικού Φορέα 07-640, από την οποία θα διατεθούντα 
ακόλουθα ποσά χωριστά για κάθε έναν από τους προη¬ 
γούμενους ΚΑΕ και Φορείς, για την πληρωμή της δαπά¬ 
νης που προκαλείται από την απόφαση αυτή: 

Ε.Φ. 07-640 ΚΑΕ 0511 28.400 Ευρώ 

Ε.Φ. 07-640 ΚΑΕ 0512 34.800 Ευρώ 

Ε.Φ. 07-640 ΚΑΕ 0521 14.080 Ευρώ 

Ε.Φ. 07-640 ΚΑΕ 0522 20.000 Ευρώ 

5. Την αριθ. 2/80345/0004/8.11.1999 κοινή απόφαση για 
"μεταβίβαση εξουσίας υπογραφής", σύμφωνα με το άρ¬ 
θρο 7, παρ. ΙτουΝ. 1943/1991, αποφασίζουμε: 

Καθιερώνουμε υπερωριακή με αμοιβή εργασία, μέχρι 
σαράντα (40) ώρες το μήνα, νυκτερινή με αμοιβή εργα¬ 
σία, μέχρι τριάντα (30) ώρες το μήνα και εργασία κατά τις 
Κυριακές και εξαιρέσιμες ημέρες, μέχρι είκοσι (20) ώρες 
το μήνα για κάθε υπάλληλο και για το χρονικό διάστημα 
από 1.1.2002, που προσφέρεται υπερωριακή εργασία, 
μέχρι 31.12.2002, ως εξής: 

1. Για (7) επτά συνολικά υπαλλήλους και 

2. Για τρεις (3) συνολικά οδηγούς 

του Γραφείου Γενικού Γραμματέα Πολιτικής Προστα¬ 
σίας του Υπουργείου Εσωτερικών, Δημόσιας Διοίκησης 
και Αποκέντρωσης. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2002 
Οι Γ ενικοί Γ ραμματείς 

Δημοσιονομικής Υπουργείου Εσωτερικών, 

Πολιτικής Υπουργείου Δημόσιας Διοίκησης 
Οικονομίας και Οικονομικών και Αποκέντρωσης 

I. ΚΟΥΣΟΥΛΑΚΟΣ Β. ΒΑΛΑΣΟΠΟΥΛΟΣ 

-♦- 

Αριθ. 2/12697/0022 (5) 

Καθιέρωση απογευματινής και νυκτερινής, με αμοιβή, ερ¬ 
γασίας κατά τις εργάσιμες ημέρες καθώς και εργα¬ 
σίας Κυριακών και εξαιρέσιμων ημερών, για υπαλλή¬ 
λους της Διεύθυνσης Ελέγχου Συντήρησης Έργων 
(Δ.Ε.Σ.Ε.) της Περιφέρειας Αττικής, έτους 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 18 του Ν. 2470/1997 Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις", όπως αυτό αντικα- 
ταστάθηκε με το άρθρο 15 του Ν. 2592/1998". 

2. Τις διατάξεις του άρθρου 29 Ατού Ν. 1558/1985 "Κυ¬ 
βέρνηση και Κυβερνητικά όργανα που προστέθηκε με το 
άρθρο 27 του Ν. 2081/1992 και αντικαταστάθηκε με την 
παρ. 2ατου αρ. 1 του Ν. 2469/1997". 

3. Τις διατάξεις του Ν. 2503/1997. 

4. Τις 2030771/4262/0022/24.4.97, 2090440/12741/ 
0022/23.12.97, 2022941/2297/0022/7.4.1998 και 2050742/ 
5390/0022/28.7.1998 και 2/8803/0022/8.2.1999 εγκυκλί¬ 
ους του Γενικού Λογιστηρίου του Κράτους. 

5. Την ανάγκη απασχόλησης, τριανταπέντε (35) υπαλλή¬ 
λων κατηγοριών ΔΕ και ΥΕ διαφόρων κλάδων και ειδικοτή¬ 
των, της Διεύθυνσης Ελέγχου Συντήρησης Έργωντης Πε¬ 
ριφέρειας Αττικής, κατά τις απογευματινές και νυκτερινές 
ώρες των εργασίμων ημερών καθώς και τις Κυριακές και 
εξαιρέσιμες ημέρες για την αντιμετώπιση εκτάκτων και 
επειγουσών αναγκών στο οδικό δίκτυο της Περιφέρειας 
Αττικής, όπως οι επεμβάσεις μετά από αυτοκινητιστικά 
ατυχήματα, οι νυχτερινές διαγραμμίσεις, η συντήρηση 
του ηλεκτροφωτισμού του οδικού δικτύου, καθώς και οι 
εργασίες για τον αποχιονισμό, τους παγετούς και τις κα¬ 
ταπτώσεις. 

6. Την ύπαρξη εγγεγραμμένης πίστωσης για το σκοπό 
αυτό στον ΚΑΕ 0512 (ΕΦ 909-06) του προϋπολογισμού 
της Περιφέρειας Αττικής, για το τρέχον έτος 2002, η 
οποία ανέρχεται σε εννέα χιλιάδες εννιακόσια εβδομήντα 
οκτώ (9.978) ευρώ, σε βάρος της οποίας προκαλείται δα¬ 
πάνη ίση με ολόκληρο το ποσό αυτό. 

7. Τον ορισμό, ως υπευθύνου, για τον έλεγχο και την πα¬ 
ρακολούθηση της υπερωριακής εργασίας των ανωτέρω 
υπαλλήλων, το Διευθυντή της Διεύθυνσης Ελέγχου Συ¬ 
ντήρησης Έργωντης Περιφέρειας Αττικής Σπ. Σκαλτσά. 

8. Την αριθμ. 2/80345/0004/8.11.99 (ΦΕΚ 2040/Β/ 
19.11.99) κοινή Υπουργική απόφαση για μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91, αποφασίζουμε: 

Καθιερώνουμε απογευματινή και νυκτερινή, με αμοιβή, 
εργασία κατά τις εργάσιμες ημέρες, καθώς και εργασία 


Κυριακών και εξαιρέσιμων ημερών για το χρονικό διάστη¬ 
μα από 1.2.2002 μέχρι 30.6.2002 για τριάντα πέντε (35) 
υπαλλήλους των κατηγοριών ΔΕ και ΥΕ διαφόρων κλά¬ 
δων και ειδικοτήτων της Διεύθυνσης Ελέγχου Συντήρη¬ 
σης Έργωντης Περιφέρειας Αττικής και μέχρι δύο χιλιά¬ 
δες εκατόν πενήντα (2.150) ώρες συνολικά για όλες τις 
περιπτώσεις υπερωριακής απασχόλησης των υπαλλήλων 
αυτών, σύμφωνα με τον πίνακα προγραμματισμού της 
Περιφέρειας Αττικής. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2002 
Οι Γ ενικοί Γ ραμματείς 

Δημοσιονομικής Υπουργείου Εσωτερικών, 

Πολιτικής Υπουργείου Δημόσιας Διοίκησης 
Οικονομίας και Οικονομικών και Αποκέντρωσης 
I. ΚΟΥΣΟΥΛΑΚΟΣ Β. ΒΑΛΑΣΟΠΟΥΛΟΣ 

-♦- 

Αριθ. 2/15112/0022 (6) 

Συμπλήρωση της 2/67284/0022/14.12.2001 Κοινής 
Υπουργικής Απόφασης ΦΕΚ 1756/31.12.2001 τ.Β' 
"Αποζημίωση ομάδας εργασίας για τον προσδιορισμό 
των όρων και των προϋποθέσεων σχετικά με τη χορή¬ 
γηση άδειας ίδρυσης και λειτουργίας ιδιωτικών ΤΈΈ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 55 παρ. 4 του Ν. 1566/85 (Α' 167) "Δομή 
και λειτουργία της Α/θμιας και Β/θμιας Εκπ/σης". 

β) του άρθρου 2παραγρ. 25του Ν. 2621/98 (ΑΊ 36) "Ρύθ¬ 
μιση θεμάτων οργάνωσης και λειτουργίας των Τεχνολογι¬ 
κών Εκπαιδευτικών Ιδρυμάτων και άλλες διατάξεις". 

γ) του άρθρου 7 παρ. 3 του Ν. 2640/98 "Δευτεροβάθμια 
τεχνική και επαγγελματική εκπαίδευση και άλλες διατά¬ 
ξεις" (Α'206). 

δ) του άρθρου 19 του Ν. 2470/97 (Α' 40) "Αναμόρφωση 
μισθολογίου προσωπικού της Δημόσιας Διοίκησης και 
άλλες συναφείς διατάξεις". 

ε) του άρθρου 40 του Ν. 849/78, όπως συμπληρώθηκε 
με το άρθρο 8του Ν. 2129/93. 

στ) του άρθρου 29Ατου Ν. 1558/85, όπως αυτό προ¬ 
στέθηκε με το άρθρο 27 του Ν. 2081/92 και αντικαταστά- 
θηκε με το άρθρο 1 του Ν. 2469/97. 

ζ) της αριθμ. Στ5/53/31.10.2001 απόφασης "Καθορι¬ 
σμός αρμοδιοτήτων των Υφυπουργών του Υπουργείου 
Εθνικής Παιδείας και Θρησκευμάτων" (Β' 1484). 

η) της αριθμ. 1100383/1330/0006Α/31.10.2001 κοινής 
απόφασης του Πρωθυπουργού και του Υπουργού Οικο¬ 
νομικών "Ανάθεση αρμοδιοτήτων στους Υφυπουργούς 
Οικονομικών" (Β' 1485). 

2. α) Το γεγονός ότι το συνολικό ύψος του ποσού που 
ορίστηκε με την αριθμ. 2/67284/0022/14.12.2001 Κ.Υ. 
Απόφαση (ΦΕΚ 1756/31.12.2001 τ.Β') ως αποζημίωση της 
ομάδας εργασίας που συγκροτήθηκε με την αριθμ. Φ8/ 
113/Δ5/1174α/2.2.2001, Υπουργική Απόφαση, υπολογί¬ 
σθηκε εκ παραδρομής επί δεκατεσσάρων (14) ατόμων 
αντί του ορθού δεκαπέντε (15) ατόμων σύμφωνα με την 
απόφαση συγκρότησής της. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

β) Το γεγονός επίσης ότι με την απόφαση αυτή προκα- 
λείται δαπάνη ύψους (1027,15 ευρώ) σε βάρος του κρατι¬ 
κού προϋπολογισμού, που θα καλυφθεί από τις πιστώσεις 
του ΚΑΕ 0515 του Φ. 19-210 του προϋπολογισμού εξόδων 
του Υπουργείου Εθνικής Παιδείας και Θρησκευμάτων, 
αποφασίζουμε: 

Τροποποιούμε την αριθμ. 2/67284/0022/14.12.2001 
ΦΕΚ 1756/31.12.2001 τ.Β' Κ.Υ. απόφαση ως εξής: 

Το ποσό των 14.820,25 ευρώ, που ορίστηκε με την ως 
άνω απόφαση ως δαπάνη για την αποζημίωση της ομά¬ 
δας εργασίας, που συγκροτήθηκε με την αριθμ. Φ8/113/ 
Δ5/117α/2.2.2001 υπουργική απόφαση, προσαυξάνεται 
κατά (1.027,15 ευρώ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2002 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΝΙΚΟΣ ΓΚΕΣΟΥΛΗΣ 

-♦- 

Αριθ. 2/12495/0022 (7) 

Έγκριση ωρών υπερωριακής απασχόλησης υπαλλήλων 
του Ινστιτούτου Ερεύνης Νοσημάτων Θώρακος Υγιει¬ 
νής και Ασφάλειας της Εργασίας για το Α' εξάμηνο 
2002 . 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2470/97 άρθρο 18, όπως αντικα- 
ταστάθηκε από το άρθρο 15 του Ν. 2592/98. 

2. Την αρ. Υ4α/11873/94 Κοινή Απόφαση (ΦΕΚ 248/ 
3.4.95 τ.Β') "Οργανισμόςτου Ινστιτούτου Ερεύνης Νοση¬ 
μάτων Θώρακος Υγιεινής και Ασφάλειας της Εργασίας". 

3. Την ανάγκη υπερωριακής απασχόλησης όλων των 
υπαλλήλων που υπηρετούν στο Ινστιτούτο Ερ.Ν.Θ.Υ.Α.Ε. 
καθώς και στο παράρτημα Θεσσαλονίκης προκειμένου να 
εξυπηρετηθεί ο μεγάλος αριθμός των προσερχόμενων 
αλλοδαπών. 

4. Την αρ. 2/80345/0004/8.11.99 (ΦΕΚ 2040/19.11.99 
τ.Β') Κοινή Απόφαση "Μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/91". 

5. Το γεγονός ότι από την απόφαση αυτή θα προκληθεί 
δαπάνη ύψους εκατό χιλιάδων ευρώ (100.000 €) η οποία 
θα επιβαρύνει τις εγγεγραμμένες πιστώσεις του Προϋπο¬ 
λογισμού του Ινστιτούτου Ερεύνης Νοσημ. Θώρακος Υγι¬ 
εινής και Ασφ. της Εργασίας. 

β.Τηναρ. 1039386/441/Α0006/21.4.2000 (ΦΕΚ571/τ.Β') 
Απόφαση του Πρωθυπουργού και του Υπουργού Οικονο¬ 
μικών "Ανάθεση αρμοδιοτήτων του Υπουργού Οικονομι¬ 
κών στους Υφυπουργούς Οικονομικών". 

7. Τις διατάξειςτου Π.Δ. 81/2002 (ΦΕΚ57/Α721.3.2002), 
αποφασίζουμε: 

Εγκρίνουμε την υπερωριακή απασχόληση τριάντα (30) 
υπαλλήλων, του Ινστιτούτου Ερεύνης Νοσημάτων Θώρα¬ 
κος Υγιεινής και Ασφάλειας της Εργασίας καθώς και του 
παραρτήματος Θεσσαλονίκης και θα εργασθούν μέχρι 
14.400 ώρες υπερωριακής απασχόλησης για το Α' εξάμη¬ 
νο 2002. 


Η απασχόληση των ανωτέρω υπαλλήλων κρίνεται ανα¬ 
γκαία προκειμένου να εξυπηρετηθεί ο μεγάλος αριθμός 
των προσερχόμενων αλλοδαπών. 

Η απασχόληση των παραπάνω υπαλλήλων θα πραγμα¬ 
τοποιείται καθημερινά για έξι (6) ώρες. 

Η δαπάνη που προκύπτει από την ανωτέρω υπερω- 
ριακή απασχόληση δεν υπερβαίνει το ύψος της εγγε¬ 
γραμμένης πίστωσης προϋπολογισμού οικονομικού 
έτους 2002. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως μέχρι 30.6.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2002 
Οι Γ ενικοί Γ ραμματείς 

Δημ/κής Πολιτικής Υπουργείου Υπουργείου 

Οικονομίας και Οικονομικών Υγείας και Πρόνοιας 

I. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. 2/14915/0022 (8) 

Καθιέρωση υπερωριακής εργασίας, απογευματινών 
ωρών και μέχρι την 22α ώρα εξακοσίων ογδόντα τριών 
(683) υπαλλήλων των Καταστημάτων Κράτησης της 
Δ.Φ. Λάρισας, της Κ.Φ. Πάτρας, του ΑΣΚΑ Κασσαβέ- 
τειας και της Δ.Φ. Τρίπολης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξειςτου άρθρου 15 του Ν. 2592/98 (ΦΕΚ 57 Α'). 

2. Την ανάγκη καταβολής αποζημίωσης υπερωριακής 
απασχόλησης για την αντιμετώπιση εκτάκτων και επει- 
γουσών αναγκών των Καταστημάτων Κράτησης της Δ.Φ. 
Λάρισας, του ΑΣΚΑ Κασσαβέτειας, της Κ.Φ. Πάτρας και 
της Δ.Φ. Τρίπολης, σε συνδυασμό με την μεγάλη αριθμη¬ 
τική ανεπάρκεια ανθρώπινου δυναμικού στις ανωτέρω 
υπηρεσίες. 

3. Την υπ’ αριθμ. 2/80345/0004/8.11.1999 (ΦΕΚ 2040/ Β/ 
19.11.99) απόφαση "Μεταβίβαση Εξουσίας υπογραφής", 
σύμφωνα μετο άρθρο 7παρ. 1 του Ν. 1943/91 (Φ.Ε.Κ. 50/ 
Α'). 

4. Το γεγονός ότι από την απόφαση αυτή προκαλείται 
δαπάνη «480.151»€σε βάρος του κρατικού προϋπολογι¬ 
σμού που θα αντιμετωπισθεί από τις πιστώσεις του ειδ. 
φορέα 17-310, ΚΑΕ 0511, αποφασίζουμε: 

Εγκρίνουμε την καθιέρωση υπερωριακής εργασίας, 
απογευματινών ωρών και μέχρι την 22α ώρα εξακοσίων 
ογδόντα τριών (683) υπαλλήλωντων Καταστημάτων Κρά¬ 
τησης της Δ.Φ. Λάρισας, της Κ.Φ. Πάτρας, του ΑΣΚΑ Κασ- 
σαβέτειας και της Δ.Φ. Τρίπολης για το χρονικό διάστημα 
από 1.3.2002 μέχρι 31.8.2002 ως εξής: 

• Δ.Φ. Λάρισας 52.001 ώρες 

• Κ.Φ. Πάτρας 57.257 ώρες 

• ΑΣΚΑ Κασσαβέτειας 26.235 ώρες 

• Δ.Φ. Τρίπολης 9.094 ώρες 

Από την απόφαση αυτή προκαλείται δαπάνη ύψους 
«480.151 »€ σε βάρος του κρατικού προϋπολογισμού για 
το έτος 2002, η οποία να βαρύνει το φορέα 17-310, ΚΑΕ 
0511 στον οποίο έχει εγγράφει πίστωση «1.467.400» €. 

Υπεύθυνος για την παρακολούθηση και τον έλεγχο της 
πραγματικής παροχής της υπερωριακής εργασίας, και 

της επιφυλακής υπαλλήλων εντός και εκτός Καταστήμα¬ 
τος, ορίζεται ο Προϊστάμενος Δ/νσης κάθε Καταστήμα¬ 
τος. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2002 
Οι Γ ενικοί Γ ραμματείς 

Δημ/κής Πολιτικής Υπουργείου Υπουργείου 

Οικονομίας και Οικονομικών Δικαιοσύνης 

I. ΚΟΥΣΟΥΛΑΚΟΣ ΠΡΟΔΡ. ΑΣΗΜΙΑΔΗΣ 

-♦- 

Αριθ. 2/7868/0022 (9) 

Έγκριση υπερωριακής ημερήσιας, νυκτερινής, Κυριακών 
και Εξαιρέσιμων ημερών εργασίας προς συμπλήρωση 
του κανονικού ωραρίου, μονίμων υπαλλήλων της Ελ¬ 
ληνικής Ολυμπιακής Επιτροπής (Ε.Ο.Ε.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

Α) Του Α.Ν. 397/68 "περί επανασυστάσεως της Γ.Γ.Α. 
και των αρμοδιοτήτων αυτής". 

Β) Του Ν. 1558/85 "Κυβέρνηση και Κυβερνητικά Όργα¬ 
να". 

Γ) Του Ν. 2592/98 άρθρο 15. 

Δ) Το Β.Δ. 748/66 "Περί Κωδικοποιήσεως, καταργήσε- 
ως, τροποποιήσεως και συμπληρώσεως των διατάξεων 
της κείμενης νομοθεσίας περί εβδομαδιαίας και Κυρια¬ 
κής αναπαύσεως και ημερών αργίας". 

2. Την υπ’ αριθμ. 32741/3.12.96 ΦΕΚ 1120/Β/16.12.96 
"Ανάθεση αρμοδιοτήτων στον Γ ενικό Γ ραμματέα Αθλητι¬ 
σμού". 

3. Του Π.Δ. 70/75 "Περί Οργανώσεως των υπηρεσιών 
και διάρθρωσης των τακτικών θέσεων του προσωπικού 
της ΕΟΕ". 

4. Τις αυξημένες ανάγκες της ΕΟΕ σε προσωπικό καθ’ 
όλες τις ημέρες του μήνα καθώς και τις νυχτερινές ώρες 
σε νυχτοφύλακες, εργαζομένους κολυμβητηρίων σε 
24ωρη βάση, λόγω ανειλημμένων υποχρεώσεων διεξα¬ 
γωγής αθλητικών αγώνων και εκδηλώσεων και προετοι¬ 
μασίας Ολυμπιάδας του 2004. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη ποσού 65.000.000 δρχ. σε βάρος 
του προϋπολογισμού της ΕΟΕ (ΝΠΔΔ) όπου υπάρχουν 
εγγεγραμμένες οι αντίστοιχες πιστώσεις. 

6. Τον υπ’ αριθμ. Νόμο 2843 ΦΕΚ 219/12.10.2000, άρ¬ 
θρο 27, παρ. 4. 

7. Την υπ’αριθμ.2/80345/0004/8.11.99 ΚΥΑ "Μεταβίβα¬ 
ση εξουσίας υπογραφής σύμφωνα με το άρθρο 7 παρ.1 
του Ν. 1943/91". 

8. Τα υπ’ αριθμ. 3257/20.12.2001 και 3262/20.12.2001 
έγγραφα της ΕΟΕ. 

9. Τις διατάξεις του Π.Δ.81/2002 (ΦΕΚ 57/Α'/21.3.2002), 
αποφασίζουμε: 

Εγκρίνεται εργασία προς συμπλήρωση του κανονικού 
ωραρίου, που αφορά α) την ημερησία και νυκτερινή ερ¬ 
γασία Κυριακών και εξαιρέσιμων ημερών για 450 ώρες 
συνολικά κατ’ άτομο για 62 άτομα για όλο το έτος 2002 β) 
τη νυκτερινή εργασία εργασίμων ημερών για 1500 ώρες 


συνολικά κατ’ άτομο για 5 άτομα για όλο το έτος και Ερ¬ 
γασία πέραν της υποχρεωτικής που αφορά απογευματι¬ 
νή εργασία 300 ωρών συνολικά κατ’ άτομο για 62 άτομα 
για όλο το έτος, που λειτουργεί ως ΝΠΔΔ ως εξής: 

ΕΛΛΗΝΙΚΗ ΟΛΥΜΠΙΑΚΗ ΕΠΙΤΡΟΠΗ 

Εργασία προς συμπλήρωση του κανονικού ωραρίου: 

Α) Ημερήσια και νυκτερινή εργασία Κυριακών και εξαι¬ 
ρέσιμων ημερών 450 ώρες συνολικά κατ’ άτομο για 62 
άτομα και 

Β) Νυκτερινή εργασία εργασίμων ημερών 1500 ώρες 
συνολικά κατ’ άτομο για 5 άτομα. 

Εργασία πέραν της υποχρεωτικής: 

Α) Απογευματινή εργασία 300 ώρες συνολικά κατ’ άτο¬ 
μο για 62 άτομα. 

Η δαπάνη για την ΕΟΕ ανέρχεται στο ποσό των 
190.755,68 € (65.000.000 δρχ.) και έχει εγγράφει σχετική 
πίστωση στον κωδικό 0261 ποσού 102.714,60 € για υπε¬ 
ρωρίες και στον κωδικό 0263 ποσού 88.041,09 € για νυ¬ 
κτερινά εξαιρέσιμα, με επιβάρυνση του προϋπολογισμού 
της Ε.Ο.Ε. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως και έως 31.12.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2002 
Οι Γ ενικοί Γ ραμματείς 

Δημ/κής Πολιτικής Υπουργείου Αθλητισμού 

Οικονομίας και Οικονομικών Υπουργείου Πολιτισμού 
ΙΩΑΝ. ΚΟΥΣΟΥΛΑΚΟΣ ΝΙΚ. ΕΞΑΡΧΟΣ 

-♦- 

Αριθ. 2/17829/0022 (10) 

Έγκριση νομίμων ορίων υπερωριακής απασχόλησης κα¬ 
θώς και Κυριακών και εξαιρέσιμων ημερών του προ¬ 
σωπικού με σχέση εργασίας ιδιωτικού δικαίου αορί¬ 
στου χρόνου του Αρχηγείου της ΕΛ.ΑΣ. για το Α' εξά¬ 
μηνο έτους 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 22 παρ. 3 του Ν. 2362/1995 
(ΦΕΚ 247 τ.Α') «Περί Δημοσίου Λογιστικού Ελέγχου των 
δαπανών του Κράτους κ.λπ.». 

2. Τις διατάξεις του Ν. 2800/2000 «Αναδιάρθρωση Υπη¬ 
ρεσιών Υ.Δ.Τ., σύσταση Αρχηγείου Ελλην. Αστυνομίας 
και άλλες διατάξεις, καθώς και του Π.Δ. 14/2001 (ΦΕΚ 12 
τ.Α') Οργάνωση, Υπηρεσιών Ελληνικής Αστυνομίας». 

3. Τις διατάξεις του άρθρου 18 του Ν. 2470/97 "Αναμόρ¬ 
φωση Μισθολογίου Προσωπικού της Δημόσιας Διοίκη¬ 
σης και άλλες διατάξεις (ΦΕΚ 40 τ.Α/21.3.97, όπως τρο¬ 
ποποιήθηκε με τις διατάξεις του Ν. 2592/98. 

4. Τις διατάξεις του Π.Δ. 394/2001 (ΦΕΚ274τ.Α) «Περί 
χρόνου εργασίας προσωπικού της ΕΛ.ΑΣ.». 

5. Την υπ’ αριθ. 2/74260/0004/15.10.1999 κοινή Υπουρ¬ 
γική Απόφαση "Μεταβίβαση εξουσίας υπογραφής στους 
οικείους Γενικούς Γραμματείς" σύμφωνα με το άρθρο 7 
παρ. 1 του Ν. 1943/91. 

6. Την υπ’ αριθμ. 1212/28.2.2002 εγκριτική απόφαση 
της Νομαρχίας Αθηνών, που αφορά εργασία του προσω¬ 
πικού με σύμβαση εργασίας ιδιωτικού δικαίου κατά τις 
Κυριακές και εξαιρέσιμες ημέρες. 

7. Την υπ’ αριθ. 1374/6.2.2002 άδεια νομίμων ωρών 
υπερωριακής εργασίας του Υπουργείου Εργασίας και 
Κοινωνικών Ασφαλίσεων. 

8. Το γεγονός ότι από την παρούσα απόφαση προκα- 
λείται δαπάνη για το χρονικό διάστημα από 1.1.2002 μέ¬ 
χρι 30.6.2002, ποσού των δύο χιλιάδων εξακοσίων ευρώ 
(2.600) που θα καλυφθεί από τις εγγεγραμμένες πιστώ¬ 
σεις του ΚΑΕ0521 καθώς και ποσού είκοσι επτά χιλιάδων 
ευρώ (27.000) που θα καλυφθεί από τις εγγεγραμμένες 
πιστώσεις του ΚΑΕ 0522, του προϋπολογισμού εξόδων 
έτους 2002 της Ελληνικής Αστυνομίας Ε.Φ.43-110. 

9. Το γεγονός ότι οι υπηρεσίες του Υπουργείου μας, λει¬ 
τουργούν σε 24ωρη βάση καθημερινά, λόγω της φύσης 
και της ιδιαιτερότητας του αντικειμένου τους, (Αστυνομι¬ 
κά Τμήματα, κρατητήρια, Σχολές της ΕΛ.ΑΣ, μεταφορά 
λαθρομεταναστών κ.λπ.) και ως εκ τούτου κρίνεται ανα¬ 
γκαία η υπερωριακή απασχόληση του προσωπικού με 
σχέση εργασίας ιδιωτικού δικαίου, καθώς και η απασχό¬ 
λησή του κατά τις Κυριακές και εξαιρέσιμες ημέρες, δε¬ 
δομένου ότι έχει να αντιμετωπίσει επείγουσες ανάγκες 
πέραντου συνήθους ωραρίου απασχόλησήςτου, αποφα¬ 
σίζουμε: 

α) Εγκρίνουμε σε (20) άτομα τα νόμιμα όρια υπερωρια- 
κής απασχόλησής του με σχέση εργασίας ιδιωτικού δι¬ 
καίου προσωπικού του Αρχηγείου Ελληνικής Αστυνο¬ 
μίας, που μπορεί να εργάζεται υπερωριακά πέραν του 
καθημερινού ωραρίου εργασίας και κατά τις Κυριακές 
και εξαιρέσιμες ημέρες σε 39 άτομα για το χρονικό διά¬ 
στημα 1.1.2002 μέχρι 30.6.2002 και συνολικό αριθμό 
ωρών πέντε χιλιάδων εβδομήντα (5.070) εκ των οποίων 
εξακόσιες εξήντα (660) ώρες για εργασία πέραν του κα¬ 
θημερινού ωραρίου εργασίας και τέσσερις χιλιάδες τε¬ 
τρακόσιες δέκα (4.410) ώρες για τις Κυριακές και εξαι¬ 
ρέσιμες ημέρες. 

β) Η παρούσα απόφαση που ισχύει ένα μήνα πριν την 
δημοσίευσή της, να δημοσιευθεί στην Εφημερίδα της Κυ- 
βερνήσεως. 

Αθήνα, 5 Απριλίου 2002 
Οι Γ ενικοί Γ ραμματείς 

Δημ/κής Πολιτικής Υπουργείου Υπουργείου 

Οικονομίας και Οικονομικών Δημόσιας Τάξης 

I. ΚΟΥΣΟΥΛΑΚΟΣ Δ. ΕΥΣΤΑΘΙΑΔΗΣ 

-♦- 

Αριθ. 2/16017/0022 (11) 

Τροποποίηση της 2/66370/0022/29.1.2002 Κοινής Υπουρ¬ 
γικής Απόφασης που αφορά την Υπερωριακή εργασία 
μόνιμου προσωπικού Λιμενικού Ταμείου Ν. ΧΑΝΙΩΝ 
για το Α' εξαμήνο 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξειςτου άρθρου 18του Ν. 2470/1997, όπως 
αντικαταστάθηκε με αυτές του άρθρου 15 του Ν. 2592/ 
1998 "Αναπροσαρμογή συντάξεων πολιτικών συνταξιού¬ 
χων του Δημοσίου, ρύθμιση συνταξιοδοτικών θεμάτων 
και άλλες διατάξεις" (Φ.Ε.Κ. 57 Α/18.3.1998). 

2. Τις διατάξεις του άρθρου 67 παρ. 5του Ν. 2065/1992 
"Αναμόρφωση της άμεσης φορολογίας και άλλες διατά¬ 
ξεις (ΦΕΚ 113 Α/1992). 


3. Την αριθ. 23/2.3.1997 απόφαση της Λιμενικής Επι¬ 
τροπής ΧΑΝΙΩΝ με την οποία συμπληρώθηκε η αριθ. 279/ 
1994 προηγούμενη απόφασή της "περί καθορισμού κατη¬ 
γοριών και ειδικοτήτων προσωπικού Λ.Τ. Ν. ΧΑΝΙΩΝ που 
υπάγεται στις διατάξεις του άρθρου 67 παρ. 1-4 του Ν. 
2065/1992 και την εγκριτική αυτής αριθ. 4314.96/01/ 
6.4.1999 απόφαση Υπουργού Εμπορικής Ναυτιλίας (ΦΕΚ 
466/28.4.1999). 

4. Την αριθ. 239/24.9.2001 Πράξη της Λιμενικής Επιτρο¬ 
πής Λ.Τ. Ν. ΧΑΝΙΩΝ. 

5. Το αριθ. πρωτ. 2848/10.10.2001 έγγραφο Λ.Τ. Ν. ΧΑ¬ 
ΝΙΩΝ. 

6. Τις αριθ. 2022941/2297/7.4.1998, 2050742/42/ 5390/ 
0022/28.7.1998 και 2/8803/0022/8.2.1999 εγκυκλίους του 
Υπουργείου Οικονομικών/Γ.Λ.Κ. 

7. Την αριθ. 1100383/1330/Α 0006/2001 (ΦΕΚ 1485 Β'/ 
31.10.2001) απόφαση του Πρωθυπουργού και Υπουργού 
Οικονομικών "Ανάθεση αρμοδιοτήτων στους Υφυπουρ¬ 
γούς Οικονομικών". 

8. Την αριθ. 2/74260/0004/15.10.1999 κοινή απόφαση 
"Μεταβίβαση εξουσίας υπογραφής σύμφωνα με το άρ¬ 
θρο 7 παρ. 1 του Ν. 1943/91", αποφασίζουμε: 

Τροποποποιούμε την αριθ. 2/66370/0022/29.1.2002 
Κοινή Απόφασή μας (ΦΕΚ 186 τ.Β'/20.2.2002), ως προς 
την παρ. 4 αυτής και συγκεκριμένα στο σημείο που αφο¬ 
ρά στις ώρες υπερωριακής απασχόλησης των δύο (2) μο¬ 
νίμων Ζυγιστών του Λ.Τ. Ν. Χανιών που θα είναι καθημερι¬ 
νά από 19.00-22.00. 

Κατά τα λοιπά ισχύει η αριθ. 2/66370/0022/29.1.2002 
κοινή απόφαση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Απριλίου 2002 
Οι Γ ενικοί Γ ραμματείς 

Δημ/κής Πολιτικής Υπουργείου Υπουργείου 

Οικονομίας και Οικονομικών Εμπορικής Ναυτιλίας 

I. ΚΟΥΣΟΥΛΑΚΟΣ Λ. ΛΑΜΠΡΟΠΟΥΛΟΣ 

-♦- 

Αριθ. 2/11905/0022 (12) 

Υπερωριακή εργασία μόνιμου προσωπικού του Λιμενικού 
Ταμείου ΡΕΘΥΜΝΟΥ Α'εξαμήνου 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξειςτου άρθρου 18του Ν. 2470/1997, όπως 
αντικαταστάθηκε με αυτές του άρθρου 15 του Ν. 2592/ 
1998 "Αναπροσαρμογή συντάξεων πολιτικών συνταξιού¬ 
χων του Δημοσίου, ρύθμιση συνταξιοδοτικών θεμάτων 
και άλλες διατάξεις" (ΦΕΚ 57 Α'/18.3.1998). 

2. Την αριθ. 212/2001 Πράξη Λιμενικής Επιτροπής Ν. 
ΡΕΘΥΜΝΟΥ. 

3. Το αριθμ. 1712/31.12.2001 έγγραφο Λ.Τ. ΡΕΘΥΜΝΟΥ. 

4. Τις αριθμ. 2022941/2297/0022/7.4.1998, 2050742/ 
5390/0022/28.7.1998 και 2/8803/0022/8.2.1999 εγκυκλί¬ 
ους του Υπουργείου Οικονομικών/Γ.Λ.Κ. 

5. Την αριθμ. 2/74260/0004/15.10.1999 Κοινή Υπουργι¬ 
κή Απόφαση "Μεταβίβαση εξουσίας υπογραφής στο Γενι¬ 
κό Γραμματέα Δημοσιονομικής Πολιτικής του Υπουργεί¬ 
ου Οικονομικών και Γενικούς Γραμματείς Εμπορικής 
Ναυτιλίας" (ΦΕΚ 1925 Β725.10.99). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β.Τις διατάξεις του Π.Δ. 81/2002 (ΦΕΚ57/Α'/21.3.2002), 
αποφασίζουμε: 

1. Την έγκριση πραγματοποίησης υπερωριακής εργα¬ 
σίας με αμοιβή, των μονίμων υπαλλήλων του Λιμενικού 
Ταμείου ΡΕΘΥΜΝΟΥ για το Α' εξάμηνο 2002 ως εξής: 

Α. Εξακοσίων (600) ωρών συνολικά, απογευματινής 
υπερωριακής εργασίας με αμοιβή, για πέντε (5) μόνιμους 
υπαλλήλους του Λ.Τ. ΡΕΘΥΜΝΟΥ, όπου υπηρετούν συ¬ 
νολικά έξι (6) υπάλληλοι. 

Οι άλως εξαιρετικές υπηρεσιακές ανάγκες που επιβάλ¬ 
λουν την υπερωριακή απασχόληση του προσωπικού του 
πιο πάνω Λιμενικού Ταμείου οφείλονται στους λόγους 
που αναλυτικά εκτίθενται κατωτέρω: 

- Υδροδότηση πλοίων, ηλεκτροδότηση σκαφών και μη¬ 
χανημάτων. 

- Ζύγιση εμπορευμάτων και οχημάτων. 

- Επισκευές δικτύων και φωτισμού, έλεγχος εγκαταστά¬ 
σεων, έλεγχος εκτελουμένων λιμενικών έργων και παρα- 
χωρούμενων χώρων. 

Υπεύθυνος για την εκτέλεση υπερωριακής εργασίας 
στο Λ.Τ. ΡΕΘΥΜΝΟΥ ορίζεται ο πρόεδρος του Λιμενικού 
Ταμείου ΚΟΥΤΣΟΥΡΑΚΗΣ Μάρκος. 

2. Για τη δαπάνη ύψους 2.650 ΕΥΡΩ περίπου που θα 
προκύψει από την αιτία αυτή υπάρχει υπογεγραμμένη πί¬ 


στωση στον προϋπολογισμό έτους 2002 του ανωτέρω 
φορέα στον ΚΑ 0261 και δεν επιβαρύνεται ο Κρατικός 
Προϋπολογισμός. 

Η συνολική δαπάνη δεν μπορεί, σε καμία περίπτωση, να 
υπερβεί σε ετήσια βάση το ύψος της ετήσιας πίστωσης 
του Προϋπολογισμού του ανωτέρω φορέα που έχει εγ¬ 
γράφει για την αιτία αυτή, μη επιτρεπομένηςτης αύξησης 
των σχετικών πιστώσεων με μεταφορά κονδυλίων από πι¬ 
στώσεις άλλων κατηγοριών δαπανών, είτε με χορήγηση 
συμπληρωματικών κονδυλίων. 

3. Ο αριθμός του προσωπικού που θα απασχολείται 
υπερωριακά κάθε φορά, καθώς και ο αριθμός των ωρών, 
θα εξαρτηθεί από τις πραγματικές υπηρεσιακές ανάγκες 
και θα καθορισθεί με απόφαση της Λιμενικής Επιτροπής 
του Λιμενικού Ταμείου ΡΕΘΥΜΝΟΥ. 

4. Η απόφαση αυτή να δημοσιευθεί στην Εφημερίδατης 
Κυβερνήσεως και ισχύει από τη δημοσίευσή της στην 
Εφημερίδατης Κυβερνήσεως έως 30.6.2002. 

Αθήνα, 21 Μαρτίου 2002 
Οι Γ ενικοί Γ ραμματείς 

Δημ/κής Πολιτικής Υπουργείου Υπουργείου 

Οικονομίας και Οικονομικών Εμπορικής Ναυτιλίας 

I. ΚΟΥΣΟΥΛΑΚΟΣ Λ. ΛΑΜΠΡΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




